**भारत सरकार**

**रेल मंत्रालय**

**राज्य सभा**

**14.12.2018 के**

**अतारांकित प्रश्न सं. 594 का उत्तर**

**फ्लेक्सी किराया प्रणाली की समीक्षा**

**594. श्री रंजिब बिस्वालः**

**क्या रेल मंत्री यह बताने की कृपा करेंगे किः**

(क) क्या सरकार ने कुछ प्रीमियम रेलगाड़ियों के लिए शुरू की गई फ्लेक्सी किराया प्रणाली की समीक्षा की है;

(ख) यदि हां, तो तत्संबंधी ब्यौरा क्या है और ऐसी समीक्षा का क्या परिणाम निकला है;

(ग) क्या रेलवे ने कुछ रेलगाड़ियों के लिए फ्लेक्सी किराया दर को कम कर दिया है जबकि कुछ रेलगाड़ियों में इसे समाप्त कर दिया गया है;

(घ) यदि हां, तो तत्संबंधी ब्यौरा क्या है और इसे सभी रेलगाड़ियों में समाप्त न किए जाने के क्या कारण हैं; और

(ङ) राजस्व सृजन पर इसका क्या प्रभाव पड़ेगा क्योंकि रेलवे ने दावा किया था कि इस योजना के लागू रहने के दौरान काफी अधिक राजस्व का सृजन हुआ है?

**उत्तर**

**संचार मंत्रालय में राज्य मंत्री (स्वतंत्र प्रभार) एवं**

**रेल मंत्रालय में राज्य मंत्री (श्री मनोज सिन्हा)**

(क) से (ङ): एक विवरण सभा पटल पर रख दिया गया है।

\*\*\*\*\*

फ्लेक्सी किराया प्रणाली की समीक्षा के संबंध में 14.12.2018 को राज्‍य सभा में श्री रंजिब बिस्वाल के अतारांकित प्रश्‍न संख्‍या 594 के भाग (क) से (ङ) के उत्‍तर से संबंधित **विवरण।**

(क) से (घ): जी हां। राजधानी, शताब्दी और दूरंतो गाड़ियों में फ्लैक्सी किराया योजना को निम्न प्रकार से युक्तिसंगत किया गया है:-

(i) पूरे वर्ष के लिए 50% से कम के औसत यात्रिक आक्यूपैंसी वाली 15 गाड़ियों से और 3 महीनों (फरवरी, मार्च और अगस्त) की पूर्व निर्धारित मंदी की अवधि के दौरान 50% से 75% के बीच औसत यात्रिक आक्यूपैंसी वाली 32 गाड़ियों से फ्लैक्सी किराया योजना को समाप्त किया गया है।

(ii) सभी फ्लैक्सी किराया वाली श्रेणियों में फ्लैक्सी किराया योजना की अधिकतम सीमा को घटाकर 1.4 गुणा तक कर दिया गया है।

(iii) फ्लैक्सी किराया वाली गाड़ियों और हमसफर गाड़ियों जिनमें गाड़ी के निर्धारित प्रस्थान से 4 दिन पहले श्रेणी-वार अधिभोगिता 60% से कम होती है, में ग्रेड-वार छूट दी गयी है।

|  |  |
| --- | --- |
| अधिभोगिता | छूट |
| 70% तक | पिछले किराए पर 20% |
| 70% से 80% | पिछले किराए पर 10% |
| 80% से अधिक | कोई नहीं |

उक्त बदलाव 15.03.2019 से प्रायोगिक आधार पर छह माह के लिए लागू किए गए हैं।

फ्लैक्सी किराए योजना की समीक्षा फ्लैक्सी किराए की समीक्षा करने के लिए गठित समिति, फ्लैक्सी किराए पर जीएजी की रिपोर्ट, फ्लैक्सी किराए वाली गाड़ियों की आक्यूपेंसी तथा उनसे जनरेट होने वाले राजस्व तथा विभिन्न मंचों से प्राप्त फीडबैक के आधार पर किया गया है। इस प्रकार के किए गए परिवर्तन छह माह की अवधि के लिए हैं। आगे समीक्षा करना एक चालू प्रक्रिया है जिसे आक्यूपेंसी तथा जनरेट होने वाले राजस्व के आधार पर किया जाएगा।

(ङ) राजस्व अर्जन पर इसके वास्तविक प्रभाव का आकलन नहीं किया जा सकता क्योंकि यह बुकिंग के पैटर्न पर निर्भर करेगा।

\*\*\*\*\*\*